**Το πλιάτσικο της ΕΥΔΑΠ - Το χρονικό του σχεδίου κυβέρνησης και διοίκησης**

Εδώ και 5,5 μήνες η κυβέρνηση Μητσοτάκη αρνείται να εφαρμόσει τις αποφάσεις του ΣτΕ, που ζητούν να επιστρέψουν οι ΕΥΔΑΠ και ΕΥΑΘ από το Υπερταμείο στο δημόσιο.

Εδώ και 5,5 μήνες αγνοεί το ανώτατο δικαστήριο και δρομολογεί την παράκαμψη των αποφάσεων του και το πλιάτσικο της ΕΥΔΑΠ.

Το χρονικό της μεθόδευσης για το πλιάτσικο:

* **4 Φεβρουαρίου 2022:** Εκδίδονται οι αποφάσεις του ΣτΕ.
* **28 Ιουλίου 2022:** Ψηφίζονται τα άρθρα που διατηρούν τον έλεγχο των ΕΥΔΑΠ και ΕΥΑΘ στο Υπερταμείο.
* **3 Αυγούστου 2022:** Συνεδρίαση του διοικητικού συμβουλίου της ΕΥΔΑΠ με θέμα τη διανομή μερίσματος στους μετόχους. Σε σημείωμα της διοίκησης της εταιρείας προς τα μέλη του Δ.Σ., εκτιμητές αναφέρουν ότι το συνολικό ποσό που μπορεί να διανεμηθεί κυμαίνεται από 150 ως 260 εκατ. ευρώ (επισυνάπτεται).
* **29 Αυγούστου 2022:** Γενική Συνέλευση των μετόχων της ΕΥΔΑΠ με θέμα τη διανομή έκτακτου μερίσματος.
* **21 Σεπτεμβρίου 2022:** Συζητείται η αίτηση συμμόρφωσης προς τον υπουργό Οικονομικών και άλλους φορείς για την εφαρμογή της απόφασης του ΣτΕ για επιστροφή της ΕΥΔΑΠ από το Υπερταμείο. Η αίτηση έχει κατατεθεί από την Ομοσπονδία Εργαζομένων της ΕΥ∆ΑΠ.

Η κυβέρνηση Μητσοτάκη και η διοίκηση της ΕΥΔΑΠ προχωρούν στη διανομή μερίσματος δεκάδων εκατομμυρίων ευρώ, ενώ η μετοχική σύνθεση και η σύνθεση του Δ.Σ. της εταιρείας έχουν κριθεί αντισυνταγματικές.

Η κυβέρνηση Μητσοτάκη και η διοίκηση της ΕΥΔΑΠ επιχειρούν, με έκτακτες διαδικασίες εντός του καλοκαιριού, να προλάβουν την απόφαση επί της αίτησης συμμόρφωσης.

Η κυβέρνηση Μητσοτάκη και η διοίκηση της ΕΥΔΑΠ θα βρεθούν αντιμέτωπες με βαριές ποινικές ευθύνες αν επιμείνουν στην υλοποίηση του σχεδίου τους.